Aðeins um helmingur þeirra sem fékk boð í bólusetningu með bóluefni Janssen í Laugardalshöll í dag lét sjá sig. Heilsugæslan hefur því sent boð á nokkra árganga sem voru næstir í röðinni. Ragnheiður Ósk Erlendsdóttir, framkvæmdastjóri Heilsugæslu höfuðborgarsvæðisins, segist ekki vita hvers vegna fólk veigri sér við að þiggja efni Janssen. Þórólfur Guðnason sóttvarnalæknir hvetur fólk til að drífa sig í bólusetningu.